**บันทึกรายงานการประชุม สมัยสามัญ สมัยที่ 2 ครั้งที่ 2**

**วันพุธ ที่ 24 เมษายน พ.ศ.2562**

**ณ ห้องประชุมองค์การบริหารส่วนตำบลเขาไพร**

**เวลา 09.30 น.**

**---------------------------------------**

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| **1** | นายอุทิศ สุขคล้าย | ประธานสภา ฯ | อุทิศ สุขคล้าย |  |
| 2 | นายพะโยม ทองสงฆ์ | รองประธานสภา ฯ | พะโยม ทองสงฆ์ |  |
| 3 | นายขันไชย ไชยรัตน์ | ส.อบต. ม.1 | ขันไชย ไชยรัตน์ |  |
| 4 | นางสุมลฑา หมวดพุด | ส.อบต. ม.2 | สุมลฑา หมวดพุด |  |
| 5 | นายธีระเดช กลับชนะ | ส.อบต. ม.2 | ธีระเดช กลับชนะ |  |
| 6 | นายประสิทธิ์ ไชยช่วย | ส.อบต. ม.3 | ประสิทธิ์ ไชยช่วย |  |
| 7 | นายนาวิน สำนักช้าง | ส.อบต. ม.4 | นาวิน สำนักช้าง |  |
| 8 | นายมนตรี น้ำแก้ว | ส.อบต. ม.4 | มนตรี น้ำแก้ว |  |
| 9 | นายณรงค์ นาคถนอม | ส.อบต. ม.5 | ณรงค์ นาคถนอม |  |
| 10 | นายจูลี้ ใสสุข | ส.อบต. ม.5 | จูลี้ ใสสุข |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายทรรศนฤทธิ์ ดำสุข | นายก อบต.เขาไพร | ทรรศนฤทธิ์ ดำสุข |  |
| 2 | นายสมพร ทองมีบัว | รองนายก อบต. | สมพร ทองมีบัว |  |
| 3 | นางสาวทิพย์วรรณ วรรณะ | ปลัด อบต. | ทิพย์วรรณ วรรณะ |  |
| 4 | นายฉัตรชัย ชูช่วย | เลขานุการนายก | ฉัตรชัย ชูช่วย |  |
| 5 | นายชัยวัฒน์ ซิ้วกุ้ง | รองนายก อบต. | ชัยวัฒน์ ซิ้วกุ้ง |  |

ผู้ขาดประชุม

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
|  | (ไม่มี) |  |  |  |

**เปิดประชุมเวลา 09.30 น.**

|  |  |
| --- | --- |
| นายอุทิศ สุขคล้ายประธานสภาฯ |  เมื่อองค์ประชุมพร้อม ผมขอเปิดการประชุมสภาสมัยสามัญ สมัยที่2 ครั้งที่2 ประจำปี 2562 ซึ่งจะประชุมตามระเบียบวาระ ดังนี้ |
| ระเบียบวาระที่1 | เรื่องที่ประธานแจ้งให้ที่ประชุมทราบ  |
|  |  (ไม่มี) |
| ระเบียบวาระที่2 | รับรองรายงานการประชุมสภาสมัยสามัญ  |
|  | (ไม่มี) |
| นายอุทิศ สุขคล้ายประธานสภาฯ | โดยที่นายกองค์การบริหารส่วนตำบลเขาไพร ได้ยื่นญัตติขอจ่ายเงินทุนสำรองสะสม 2 โครงการ เงินงบประมาณ 716,000 ผมจึง นัดประชุมสภาฯ ในวันนี้ โดยนัดในที่ประชุมครั้งที่แล้ว ขอเริ่มประชุมเลยนะครับ  |
| **ระเบียบวาระที่ 3** | **ญัตติ เรื่องการจ่ายเงินทุนสำรองเงินสะสม ประจำปี 2562** |
|  | **1.1โครงการก่อสร้างถนนคอนกรีตเสริมเหล็ก ม.2-ม.4 สายสวนปาล์ม - นาหนองเต่า กว้าง 5 ม. ยาว 165 ม. งบประมาณ 500,000 ม.** |
| นายอุทิศ สุขคล้ายประธานสภาฯ | ขอเชิญ ท่านนายกฯ ชี้แจงข้อมูล ครับ |
| นายทรรศนฤทธิ์ ดำสุขนายกอบต. | 1.สถานะการเงิน ตอนนี้เรามีเงินสำรองสะสม เหลืออยู่ที่ 729,743.69 บาท เมื่อจ่ายครั้งนี้โดยที่สภาอบต.อนุมัติ ทั้ง 2 โครงการ จะมีเงินเหลือจ่าย 13,743.69 บาท และได้กันเงินไว้ ตามระเบียบกำหนดเรียบร้อยแล้ว (ตามละเอียดแนบท้าย)2.โครงการก่อสร้างถนนคอนกรีตเสริมเหล็ก ม.2-ม.4 สายสวนปาล์ม – นาหนองเต่าอยู่ในแผนพัฒนา (ตามละเอียดแนบท้าย)3.โครงการก่อสร้างถนนคอนกรีตเสริมเหล็ก ม.1 สายเลียบคลองประปา อยู่ในแผนพัฒนา (ตามละเอียดแนบท้าย)4.โครงการดังกล่าว อยู่ใน แผนงานเคหะและชุมชน ด้านบริการชุมชนและสังคมและทำโครงการ เพื่อบำบัดความเดือดร้อนของประชาชน ตามหลักฐานบันทึกร้องทุกข์จากประชาชนผู้ได้รับความเดือดร้อน |
|  | โครงการก่อสร้างถนนคอนกรีตเสริมเหล็ก ม.2-ม.4 สายสวนปาล์ม – นาหนองเต่า สายนี้ มีชาวบ้านลำบากมานานแล้วผม ได้รับเอกสาร ร้องทุกข์โดยมีลายเซ็น ของชาวบ้านที่ใช้เส้นทาง ดังกล่าว มาแสดงให้ท่านเห็นด้วย เป็นหลุมเป็นบ่อ ช่วงหน้าแล้งเป็นฝุ่นมาก ปริมาณงาน กว้าง 5 ม. ยาว 165 ม. หรือมีพื้นที่ไม่น้อยกว่า 825 ตร.ม. ไหล่ทางหินคลุกกว้างเฉลี่ยข้างละ 0.50 ม. พร้อมป้ายโครงการ 1 ป้าย งบประมาณ 500,000 บาท ชาวบ้านร้องทุกข์มาที่ผม หลายครั้งแล้ว อยากจะแก้ปัญหา ให้เขาครับ แม้ไม่ได้ตลอดสาย แต่เราทำตามงบประมาณ ที่เรามี |
| นายอุทิศ สุขคล้ายประธานสภาฯ | ครับ มี ส.อบต.ท่านใด จะอภิปรายหรือสอบถามเพิ่มเติมหรือจะแสดงความเห็นเพิ่มหรือไม่ ขอเชิญครับ |
| นายธีระเดช กลับชนะส.อบต.ม.2 | ผมขอแจ้ง รายละเอียด ว่าในเอกสารร้องทุกข์ถนนสายทางนี้ จะมีลายเซ็น ของผู้เดือดร้อน ที่ใช้เส้นทางสายนี้อยู่เป็นประจำ แต่ที่อยู่อาศัย อาจอยู่หมู่อื่น ผมว่าไม่จำเป็นต้องเป็นประชาชนหมู่2 เท่านั้นที่ร้องขอ ผู้ที่ใช้เส้นทางนี้ น่าจะร้องขอหรือร้องทุกข์ มาไห้ อบต.ช่วยเหลือได้ |
| นายนาวิน สำนักช้างส.อบต.ม4 | ขอสอบถามครับ ทำไม ไม่ทำให้ตลอดสายทาง เพราะเหลือ ไม่มากแล้ว จะได้แก้ปัญหาให้หมด ไปเลย |
| นายประสิทธิ์ ไชยช่วยส.อบต.ม.3 | ผมรู้สึกว่า งบประมาณเงินทุนสำรองสะสมเหลือน้อยแล้ว เกรงว่าจะกระทบสถานะการเงินการคลัง เช่นเมื่อเกิดสาธารณภัย เราจะมีเงินเพียงพอสำหรับแก้ไขปัญหาให้ชาวบ้านหรือไม่ |
| นายทรรศนฤทธิ์ ดำสุขนายกอบต. | ผมขอยืนยันว่าไม่กระทบ ต่องบประมาณ หากเกิด ปัญหาสาธารณภัย เรามีงบประมาณเพียงพอ จะใช้จ่ายบางท่านมีคำถามว่า ทำไม ทำไม่ตลอดสาย ขอตอบว่า ปัญหาความเดือดร้อนชาวบ้านมีอยู่มาก ต้องช่วยเหลือให้กระจาย ไม่ใช่กระจุกงบประมาณ ครับสำหรับเรื่องลายเซ็น ความเดือนร้อน นั้น ผมว่าไม่จำเป็นต้องใช้ลายเซ็น ของคนในหมู่ 2 เท่านั้น เราเอาคนที่ใช้เส้นทาง นั้นบ่อยๆ ได้ครับ  |
| นางสุมลฑา หมวดพุดส.อบต.ม.2 | ปัญหาของถนนเส้นทางนี้ เรื้อรังมานาน อยากให้ช่วยกันพิจารณาช่วยเหลือชาวบ้านด้วยคะ |
| นายอุทิศ สุขคล้ายประธานสภาฯ | เมื่อไม่มีท่านใด อภิปรายแล้ว ขอถามมติ ครับท่านใดเห็นควรอนุมัติโครงการก่อสร้างถนนคอนกรีตเสริมเหล็ก ม.2-ม.4 สายสวนปาล์ม – นาหนองเต่า ม.2 - ม.4 กว้าง 5 ม. ยาว 165 ม. หรือมีพื้นที่ไม่น้อยกว่า 825 ตร.ม. ไหล่ทางหินคลุกกว้างเฉลี่ยข้างละ 0.50 ม. พร้อมป้ายโครงการ 1 ป้าย งบประมาณ 500,000 บาท โปรดยกมือด้วยครับ |
| **มติที่ประชุม** | **เห็นชอบ 9 เสียง****ไม่เห็นชอบ 0 เสียง****งดออกเสียง 1 เสียง** |
| นายอุทิศ สุขคล้ายประธานสภาฯ | ก่อนจะพิจารณา โครงการต่อไป ผมขอพักเบรก สัก 15 นาทีครับ เพื่อหารือนอกรอบ ด้วยครับ |
|  | **รับประทานอาหารว่าง 15 นาที** |
| นายอุทิศ สุขคล้ายประธานสภาฯ | เมื่อครบองค์ประชุม แล้วประชุมกันต่อนะครับ โครงการก่อสร้างถนนคอนกรีตเสริมเหล็กสายเลียบคลองประปา หมู่1 บ้านลำช้าง กว้าง 4.00 ม. หนา 0.15 ม. ระยะทาง 90 ม. หรือพื้นที่ผิวจราจรไม่น้อยกว่า 360 ตร.ม. ไหล่ทางหินคลุก 1 ข้าง กว้างเฉลี่ย 0.50 ม. พร้อมป้ายโครงการ จำนวน 1 ป้ายงบประมาณ 216,000 บาทขอเชิญนายกฯ ชี้แจงขอมูลเพิ่มเติมคะ |
| นายทรรศนฤทธิ์ ดำสุขนายกอบต. | โครงการก่อสร้างถนนคอนกรีตเสริมเหล็กสายเลียบคลองประปา ม.1 กว้าง 4 ม. ยาว 90 ม. หรือมีพื้นที่ไม่น้อยกว่า 360 ตร.ม. ไหล่ทางหินคลุกกว้างเฉลี่ยข้างละ 0.50 ม. พร้อมป้ายโครงการ 1 ป้าย โครงการนี้ ผมเสนอให้สภาพิจารณาเนื่องจากเหลือพื้นที่ก่อสร้าง ระยะทาง ไม่มาก งบประมาณที่เหลืออยู่เพียงพอ เพื่อจะได้แก้ปัญหาเส้นทาง ไปถ้ำนมสาว ถ้ำห้วยยาง ประชาชนที่ต้องการไปเที่ยวถ้ำ จะได้สะดวก ไม่ลำบาก |
| นายขันไชย ชัยรัตน์ส.อบต.ม.1 | ผมเป็นอีกคนหนึ่ง ที่ใช้เส้นทางนี้ บ่อย เห็นถึงความลำบากของพี่น้องประชาชนที่ใช้เส้นทางสายนี้ เสียงบ่น เสียงร้องทุกข์ จากประชาชนในพื้นที่มากครับ ยิ่งในช่วงฤดูฝน ถนนลื่นมาก อันตรายต่อผู้สัญจรไปมา บางครั้งน้ำยาง ของชาวสวนยาง ที่ใช้รถมอเตอร์ไซด์ จะหกล้ม น้ำยางตกเรี่ยราดจากรถ ผมขอการสนับสนุน จากท่าน ส.อบต.ทุกท่านด้วยครับ |
| นายเนวิน สำนักช้างส.อบต.ม.4 | ผมสังเกตดูแล้ว ถนนทุกสายทาง จะมีความสำคัญ จำเป็นต้องแก้ไข แต่ผมอยากเห็นรายชื่อผู้เดือดร้อน เพื่อความชัดเจน |
| นายจูลี้ ใสสุขส.อบต.ม.5 | ผมขอให้หลักฐานซึ่งระบุถึงความเดือดร้อนของชาวบ้าน มาเร็วกว่านี้นะครับ |
| นายพะโยม ทองสงฆ์ส.อบต.ม.1 | ผมมีหนังสือ ร้องทุกข์มากจากชาวบ้าน โดยเฉพาะผู้ใช้เส้นทางอยู่เป็นประจำ ที่สำคัญเป็นถนนเพื่อการท่องเที่ยวถ้ำนมสาว ถ้ำห้วยยาง ขอให้ ส.อบต.ช่วยพิจารณาสนับสนุนด้วยครับ |
| นายอุทิศ สุขคล้ายประธานสภาฯ | ครับขณะนี้ ถึงเวลา 12.00 น.พอดี ผมขอพักรับประทานอาหารเที่ยงก่อนนะครับ และดูเหมือน ส.อบต.อยากจะคุย นอกรอบด้วย เมื่อถึงเวลา 13.00 น. ขอนัดให้มาประชุมต่อ และผมจะถามมติเลยนะครับ |
|  | **พักรับประทานอาหารเที่ยง 1 ชม.** |
| นายอุทิศ สุขคล้ายประธานสภาฯ | มีท่านใดจะอภิปรายเพิ่มเติมหรือไม่ครับเมื่อไม่มีท่านใด อภิปรายแล้ว ขอถามมติ ครับท่านใดเห็นควรอนุมัติโครงการก่อสร้างถนนคอนกรีตเสริมเหล็กสายเลียบคลองประปา หมู่1 บ้านลำช้าง กว้าง 4.00 ม. หนา 0.15 ม. ระยะทาง 90 ม. หรือพื้นที่ผิวจราจรไม่น้อยกว่า 360 ตร.ม. ไหล่ทางหินคลุก 1 ข้าง กว้างเฉลี่ย 0.50 ม. พร้อมป้ายโครงการ จำนวน 1 ป้ายงบประมาณ 216,000 บาท โปรดยกมือด้วยครับ |
| **มติที่ประชุม** | **อนุมัติ 9 เสียง****ไม่อนุมัติ 0 เสียง****งดออกเสียง 1 เสียง** |
| นายอุทิศ สุขคล้ายประธานสภาฯ | ครับถือว่า การจ่ายเงินทุนสำรองสะสม จำนวน 2 โครงการ เป็นเงิน 716,000 บาท ก็ผ่านเป็นที่เรียบร้อยแล้วนะครับ  |
| **ระเบียบวาระที่4** | **เรื่องอื่น ๆ** |
| นายอุทิศ สุขคล้ายประธานสภาฯ | เชิญ ส.อบต.ครับ |
| นายนาวิน สำนักช้างส.อบต.ม.4 | ผมอยากฝากเรื่องระบบประปาหมู่4 หน่อยครับ ขอให้มีเครื่องสำรอง เวลาใช้งานจะได้สลับ กันใช้ |
| นายอุทิศ สุขคล้ายประธานสภาฯ | เรื่องไฟฟ้าสาธารณะ ของหมู่3 ช่วยซ่อมให้ใช้งานได้ด้วยครับ |
| นางสุมลฑา หมวดพุดส.อบต.ม.2 | เรื่องวัคซีนพิษสุนัขบ้า ช่วยดำเนินการเร่งด่วนเพราะชาวบ้านต้องการให้ฉีดวัคซีนป้องกันโรคพิษสุนัขบ้า ให้เรียบร้อย |
| นายทรรศนฤทธิ์ ดำสุขนายกอบต. | ได้ครับผมขอความร่วมมือ ส.อบต. ในพื้นที่ด้วยครับ เพื่อความสะดวกในการปฏิบัติงาน ขอให้ ส.อบต.รับโทรศัพท์ด้วยครับ จะได้คุย ประสานงานเรื่องงานกันครับ โดยช่วงนี้จะมีเรื่องกีฬารัษฎาเกมส์ด้วย  |
| นายอุทิศ สุขคล้ายประธานสภาฯ | เมื่อที่ประชุม หมดเรื่องที่จะหารือ กันแล้ว สำหรับวันนี้ ผมขอขอบคุณทุกท่านมากครับ ขอปิดการประชุม |
| **ปิดประชุมเวลา 15.50 น.** |
|  (ลงชื่อ) ทิพย์วรรณ วรรณะ ผู้บันทึกการประชุม |
|  (นางสาวทิพย์วรรณ วรรณะ) |
|  เลขานุการสภาฯ |
|   คณะกรรมการตรวจรายงานการประชุม ได้ตรวจสอบแล้วจึง ลงลายมือชื่อไว้เป็นหลักฐาน |
| (ลงชื่อ) ณรงค์ นาคถนอม  | (ลงชื่อ) ธีระเดช กลับชนะ  | (ลงชื่อ) สุมลฑา หมวดพุด  |
|  (นายณรงค์ นาคถนอม) |  (นายธีระเดช กลับชนะ) |  (นางสุมลฑา หมวดพุด) |
| ประธานคณะกรรมการตรวจสอบฯ |  กรรมการตรวจสอบฯ |  กรรมการตรวจสอบฯ |
|   | (ลงชื่อ) อุทิศ สุขคล้าย |  |
|  |  (นายอุทิศ สุขคล้าย) |  |
|   | ประธานสภาองค์การบริหารส่วนตำบลเขาไพร |  |
|  | ………………/…………………………………../๒๕๖2 |  |